# تقويم هجرى

|  |  |  |  |
| --- | --- | --- | --- |
|

|  |  |  |
| --- | --- | --- |
|  | تقويم هجرى |  |

 |
|
روزنامة تقويم تونسية تجمع ما بين التقويم الميلادي الغربي (الغريغوري) والتقويم الأمازيغي والتقويم الهجري القمري، وبه جملة تعلن عن دخول رأس السنة العجميَّة   |
|

---

 |
| بيتكون من | شهر محرم ، وشهر صفر ، وربيع الأول ، وربيع التانى ، وجمادى الأولى ، وجمادى الآخرة ، وشعبان ، وشهر رمضان ، وشهر شوال ، وذو القعدة ، ذو الحجة   |
| بيتكون من | شهر محرم  شهر صفر  ربيع الأول  ربيع التانى  جمادى الأولى  جمادى الآخرة  شعبان  شهر رمضان  شهر شوال  ذو القعدة  ذو الحجة   |
| تعديل
 |

**اليوم هو**
الحد**14 يونيه 2026م\_\_\_\_\_\_\_\_\_\_الموافق؛28ذو الحجة1447 هـالتقويم الهجرى** او **التقويم الاسلامى** هو تقويم قمرى بيعتمد على دورة القمر لتحديد الشهور، وبيستخدمه المسلمين فى كل مكان خصوصاً فى تحديد المناسبات الدينية. انشأه الخليفة عمر بن الخطاب و خلى هجرة الرسول من مكة الى المدينة مرجع لأول سنة فيه، وده سبب تسميته بالتقويم الهجرى. رغم ان التقويم اتعمل فى عهد المسلمين لكن اسامى الشهور و التقويم القمرى كات بتستخدم من ايام الجاهليه.

وكان 1ربيع الاول هو بدايه السنه الهجرية
لكن بعد فتره زمنيه و فى عهد الامويين تم رجوع شهران الى الورا لاسباب دينية واعتبر 1محرم هو بداية السنه الهجريه وبقية الى اليوم.

فيه بلاد عربيه بتتخذ التقويم الهجرى كتقويم رسمى لتوثيق المكاتبات الرسميه بين دواير الدوله الرسميه لكن عامّة الشعوب العربية بتألف وبتتعامل بالتقويم الميلادى اكتر من التقويم الهجرى ما عادا المملكة العربية السعودية الى بتتعامل بالتقويم الهجرى على المستويين، الرسمى و الشعبى.

بيتكون التقويم الهجرى من 12 شهر قمري، يعنى السنه الهجريه بتساوى 354 يوم تقريباً، بالتحديد 354.367056 يوم، و الشهر فى التقويم الهجرى اما انه بيكون 29 او 30 يوم (لان دورة القمر الظاهرية بتساوى 29.530588 يوم). ولان هناك فرق 11 يوم بين بالتقويم الميلادى الشايع و التقويم الهجرى فالتقويمين ما بيتزامنوش، فده بيخلى التحويل بين التقوميين صعب.

## الشهور فى التقويم الهجرى

1. محرّم (محرّم او المحرّم) هو اول شهور السنه الهجريه و هو من الشهور اللى بتتسمى الاشهر الحرم: اتسمى المحرم لان العرب كانو بيحرموا القتل فيه.
2. صفر: اتسمى صفر لان مساكن العرب كات "بتصفر"، يعنى بتخلى من سكانها اللى بيروحوا يحاربوا. وفيه بيقولوا لان العرب كانو بيغزوا فيه القبايل فكانوا بيسيبوا اللى بيحاربوهم صفر المتاع.
3. ربيع الاول: اتسمى كده لان تسميته حصلت فى الربيع.
4. ربيع التانى: اتسمى كده لان تسميته حصلت فى الربيع.
5. جمادى الاولانى: كان بيتسمى قبل الاسلام "جمادى خمسة"، واتسمى جمادى لانه جه فى الشتا وقت التسمية، وقت تجمد الميه.
6. جمادى الاخرة: كان اسمه قبل الاسلام "جمادى ستة"، اتسمى كده لان تسميته حصلت فى الشتا هو كمان.
7. رجب من الاشهر الحرم. اتسمى كده عشان العرب كانو بترجبه و بيسيبوا القتال و الحروب فيه.
8. شعبان: اتسمى كده عشان لتشعب القبائل العربية آو قوميتهم وافتراقها للحروب مرة تانيه بعد قعودها عنها فى شهر رجب وقت ما كانت محرمة عليهم
9. رمضان وده شهر الصيام عند المسلمين. اتسمى كده بسبب "رموض" الحر وحرارة الشمس فيه وقت تسميته.
10. شوال وفيه عيد الفطر. واتسمى كده بسبب شولان الجمال فيه بديولها لما بتحبل "يعنى بينقص وبيجف لبنها"
11. ذو القعدة و هو من الاشهر الحرم: اتسمى ذا القعدة بسبب قعودهم فى رحالهم ومابيغزوش بما انه من الشهور الحرم.
12. ذو الحجة وفيه موسم الحج و عيد الاضحى و هو من الاشهر الحرم. اتسمى كده لان العرب كانو بيروحوا يحجوا فيه.

## المصدر

تفسير البغوى

## شوف كمان

* تقويم جريجورى
* تقويم قبطى
* تقويم سريانى
* تقويم عبرى
* تقويم بهائى
* تقويم ايرانى